
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 82 

9 Φεβρουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενών αλλοδαπών. 1 

Τροποποίηση της Φ34Β/1052/13.1.87 απόφασης των 
Υπουργών Υγείας, Πρόνοιας και Κοινωνικών Ασφα¬ 
λίσεων και Γεωργίας. 2 

Συγκρότηση και λειτουργία Δ.Σ. του Ταμείου Επικουρι¬ 
κής Ασφάλισης και Πρόνοιας Προσ/κού ΕΡΤ και 

Τουρισμού (ΤΕΑΠΠΕΡΤΤ). 3 

Αποχαρακτηρισμός τμήματος του εθν. δρόμου Άργος 
- Ναύπλιο - Π. Επίδαυρος, που εγκαταλείφθηκε, 
στην περιοχή Κοινότητας Αριας, κατ' εφαρμογή του 
άρθρου 23 παρ. 9-13 του Π.Δ. της 25/ 
28.11.1929. 4 


Έγκριση τροποποίησης του κανονισμού Προμηθειών 
του Ελληνικού Οργανισμού Τυποποίησης (ΕΛΟΤ). 5 
Συγκρότηση Ειδικού Υπηρεσιακού Συμβουλίου υπαλ¬ 
λήλων Π.Π.Γ. ΝΟΣΟΚΟΜΕΙΟΥ Ηρακλείου 


(Ν.Π.Δ.Δ.) . 6 

Συγκρότηση κοινού Υπηρεσιακού Συμβουλίου υπαλλή¬ 
λων Ν.Π.Δ.Δ. Ν. Ηρακλείου . 7 

Συγκράτηση Ειδικού Υπηρεσιακού Συμβουλίου υπαλ¬ 
λήλων ΒΕΝΙΖΕΛΕΙΟΥ ΝΟΣΟΚΟΜΕΙΟΥ ΗΡΑ¬ 
ΚΛΕΙΟΥ (Ν.Π.Δ.Δ.). 8 


Διορθώσεις σφαλμάτων 

Διόρθωση σφάλματος στο από 13.1.1992 Π.Δ. αρμο¬ 
διότητας Υπουργ. Οικονομικών Έγκριση σύστασης 
κοινωφελούς ιδρύματος με την επωνυμία «Ίδρυμα 
Αδελφών Δεληγεώργη» . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ, 15286/24469/93 κ.ά. (1) 

Πολιτογράφηση ομογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

Με τη Φ.15286/24469/93/24.1.1995 απόφαση του 
Υφυπουργού Εσωτερικών, έγινε δεκτή η από 22.10.1992 
αίτηση πολιτογράφησης του ομογενούς αλλοδαπού Σο¬ 
φοκλή ΛΙΟΛΗ του Στέφανου για την απόκτηση της Ελληνι¬ 
κής ιθαγένειας. 


Με τη Φ.22418/1047/95/24.1.1995 απόφαση του 
Υφυπουργού Εσωτερικών, έγινε δεκτή η από 3.1.95 αί¬ 
τηση πολιτογράφησης του ομογενούς αλλοδαπού ΛΙΑ- 
ΣΙΔΗ Χρηστάκη του Ερατοσθένη για την απόκτηση της 
Ελληνικής ιθαγένειας. 

Με τη Φ.24091 /17520/94/24.1.1995 απόφαση του 
Υφυπουργού Εσωτερικών, έγινε δεκτή η από 7.12.1983 
αίτηση πολιτογράφησης της ομογενούς αλλοδαπής Αν- 
δρονίκης ΝικολαΤδου του Γεωργίου για την απόκτηση της 
Ελληνικής ιθαγένειας. 

Με τη Φ.25492/22241 /Θ3/24.1.1995 απόφαση του 
Υφυπουργού Εσωτερικών, έγιναν δεκτές οι από 25.8.92 
αιτήσεις πολιτογράφησης των ομογενών αλλοδαπών ΒΑ¬ 
Τ ΑΜ ΙΔΗ Χαραλάμπους του θεοδώρου και της συζύγου 
του Πετρούλας, το γένος ΠΟΛΙΤΑΚΗ Ελπιδοφόρου για 
την απόκτηση της Ελληνικής ιθαγένειας. 

Με τη Φ.28428/162/24.1.1995 απόφαση του Υφυ¬ 
πουργού Εσωτερικών, έγινε δεκτή η από 24.11.1992 αί¬ 
τηση πολιτογράφησης του ομογενούς αλλοδαπού Γαϊτα- 
νίδη Παντελή του Δημητρίου, για την απόκτηση της Ελλη¬ 
νικής ιθαγένειας. 

Με την Φ.34098/19097/94/24.1.1995 απόφαση του 
Υφυπουργού Εσωτερικών, έγινε δεκτή η από 30.8.1993 
αίτηση πολιτογράφησης της ομογενούς αλλοδαπής ΔΕ- 
ΔΕΟΓΛΟΥ Γεωργίας-Ελευθερίας, χήρας Χαραλάμπους, 
το γένος ΜΑΝΤΙΚΑ Αυγερινού για την απόκτηση της Ελλη¬ 
νικής ιθαγένειας. 

Με τη Φ.34114/18312/94/24.1.1995 απόφαση του 
Υφυπουργού Εσωτερικών, έγινε δεκτή η από 31.8.1993 
αίτηση πολιτογράφησης του ομογενούς αλλοδαπού ΔΗ- 
ΜΗΤΡΙΟΥ Αναστασίου του Κων/νου για την απόκτηση της 
Ελληνικής ιθαγένειας. 

Με τη Φ.34338/16607/94/24.1.1995 απόφαση του 
Υφυπουργού Εσωτερικών, έγινε δεκτή η από 3.9.93 αί¬ 
τηση πολιτογράφησης της ομογενούς αλλοδαπής Σπύλκα 
Μαγδαλένας του Δημητρίου για την απόκτηση της Ελληνι¬ 
κής Ιθαγένειας. 

Με τη Φ. 34706/20310/94/24.1.1995 απόφαση του 
Υφυπουργού Εσωτερικών, έγινε δεκτή η από 29.9.1993 
αίτηση πολιτογράφησης της ομογενούς αλλοδαπής Κίλ- 
κους Ολυμπίας του Βασιλείου για την απόκτηση της Ελλη¬ 
νικής ιθαγένειας. 

Με τη Φ.34756/20470/94/24.1.1995 απόφαση του 
Υφυπουργού Εσωτερικών, έγινε δεκτή η από 24.9.93 αί¬ 
τηση πολιτογράφησης της ομογενούς αλλοδαπής ΦΑ- 

ΤΣΙΟ Βασιλικής συζ. Θεόφιλου για την απόκτηση της Ελ¬ 
ληνικής ιθαγένειας. 

Με τη Φ.35706/20505/94/24.1.1995 απόφαση του 
Υφυπουργού Εσωτερικών, έγιναν δεκτές οι από 
2.12.1993 αιτήσεις πολιτογράφησης των ομογενών αλλο¬ 
δαπών α) ΤΣΟΠΟΥΡΟΓΛΟΥ Ιωάννη του Αντωνίου και β) 
ΤΣΟΠΟΥΡΟΓΛΟΥ Ευγενίας συζ. Ιωάννη για την απόλ- 
κτηση της Ελληνικής ιθαγένειας. 

Με τη Φ.37723/18342/94/24.1.1995 απόφαση του 
Υφυπουργού Εσωτερικών, έγινε δεκτή η από 5.10.94 αί¬ 
τηση πολιτογράφησης του ομογενούς αλλοδαπού ΚΑΝΑ- 
ΒΟ Υ Σταύρου του Γεωργίου για την απόκτηση της Ελληνι¬ 
κής ιθαγένειας. 

Με τη Φ. 39041/19898/94/24.1.1995 απόφαση του 
Υφυπουργού Εσωτερικών, έγινε δεκτή η από 20.5.1994 
αίτηση πολιτογράφησης του ομογενούς αλλοδαπού ΧΡΙ¬ 
ΣΤΟ ΦΙΔΗ Ιωάννη του Προκοπίου για την απόκτηση της 
Ελληνικής ιθαγένειας. 

Αθήνα, 24 Ιανουαρίου 1995 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αρίθ. 35674 (2) 

Τροποποίηση της Φ34Β/1052/13.1.87 απόφασης των 
Υπουργών Υγείας, Πρόνοιας και Κοινωνικών Ασφαλί¬ 
σεων και Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη διάταξη του άρθρου 3 του Ν. 1554/85 «Ενεργη¬ 
τική Προστασία του Φυτικού Κεφαλαίου της Φυτικής Πα¬ 
ραγωγής και άλλες διατάξεις» (ΦΕΚ 97/Α/24.5.85), όπως 
τροποποιήθηκε με τη διάταξη του άρθρου 16 του Ν. 

1790/88 «Οργάνωση και λειτουργία Οργανισμού Ελληνι¬ 
κών Γεωργικών Ασφαλίσεων» (ΦΕΚ 134/Α/20.6.88). 

2. Τις διατάξεις του Ν. 1790/88 «Περί οργάνωσης και 
λειτουργίας του Οργανισμού Ελληνικών Γεωργικών Ασφα¬ 
λίσεων». 

3. Την αριθμ. Φ 34/Β/1052/13.12.87 κοινή υπουργική 
απόφαση Υπουργών Υγείας, Πρόνοιας και Κοινωνικών 
Ασφαλίσεων και Γ εωργίας (ΦΕΚ 28/Α/20.1.87) «Μεταβί¬ 
βαση έναντι τιμήματος στους πρωτοβάθμιους Συνεταιρι¬ 
σμούς κατά πλήρη κυριότητα νομή και κατοχή, των μέσων 
και μηχανημάτων ενεργητικής προστασίας των καλλιερ¬ 
γειών από παγετό, που αγοράσθηκαν και εγκαταστάθηκαν 
από τον ΟΓΑ». 

4. Το αριθμ. 77/23.11.94 Εισηγητικό σημείωμα του 
Διοικητή του ΕΛΓΑ. 

5. Την αριθμ. 92/30.11.94 απόφαση Διοικητικού Συμ¬ 
βουλίου του ΕΛΓΑ. 

6. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
νομικού προσώπου «Οργανισμός Ελληνικών Γεωργικών 
Ασφαλίσεων» ΕΛΓΑ, αποφασίζουμε: 

Τροποποιούμε την αριθμ. Φ 34Β/1052/13.1.87 από¬ 
φαση και ειδικότερα τις περιπτώσεις Β7 και 8 του διατα¬ 
κτικού της ως εξής: 

Ειδικότερα εγκρίνουμε τη μεταβίβαση στο 

7. ΣΕΠΚΠ ΑΡΓΟΛΙΚΟΥ 

Τριών (3) αντιπαγετικών ανεμιστήρων, αφαιρουμένων 


δύο (2) αντιπαγετικών ανεμιστήρων από τους πέντε (5) 
που του είχαν μεταβιβασθεί. 

8. ΣΕΠΚ ΑΓΙΑΣ ΤΡΙΑΔΑΣ ΑΡΓΟΛΙΔΑΣ 
(περιοχή Δήμου Μιδέας Ν. Αργολίδας) 

Πλέον των είκοσι τεσσάρων (24) αντιπαγετικών ανεμι¬ 
στήρων και των αριθμ. 138 και 139 αντιπαγετικών ανεμι¬ 
στήρων περιοχής Μανταλά και ενός παρατηρητηρίου. 

Κατά τα λοιπά ισχύει ως έχει η αριθμ. Φ 34Β/1052/ 
13.1.87 απόφαση (ΦΕΚ 24Β/20.1.87). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουαρίου 1995 

Ο ΥΠΟΥΡΓΟΣ 

Γ. Μ ΩΡ ΑΪΤΗΣ 

-♦- 

Αριθ. Φ.156/ΟΙΚ.2083 (3) 

Συγκρότηση και λειτουργία Δ.Σ. του Ταμείου Επικουρικής 
Ασφάλισης και Πρόνοιας Προσ/κού ΕΡΤ και Τουρισμού 
(ΤΕΑΠΠΕΡΤΤ). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 20 του Ν. 1539/85. 

2. Το άρθρο 1 παρ. 1 περ. ιη του Π.Δ. 129/92 (ΦΕΚ 
201 /Α). 

3. Το άρθρο 27 του Ν. 2081/92 (Α' Τ54) και το γεγονός 
ότι, από τις διατάξεις της απόφασης αυτής δεν προκαλεΐ- 
ται δαπάνη σε βάρος του κρατικού προϋπολογισμού. 

4. Το άρθρο 90 του Ν. 2084/92 (ΦΕΚ 165/Α). 

5. Την 2024/26.10.93 (ΦΕΚ 833/Β) κοινή απόφαση 
«Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοιν. Ασφαλίσεων, Φ. Ιωαννίδη», αποφασί¬ 
ζουμε: 

Άρθρο 1 

Συγκρότηση Διοικητικού Συμβουλίου 

1 - Το Ταμείο διοικείται από ενδεκαμελές (11) Δ.Σ. που 
αποτελείται από: 
α) Τον Πρόεδρο 

β) Έναν (1) ανώτερο υπάλληλο του Υπ. Υγείας, Πρό¬ 
νοιας και Κοινών. Ασφαλίσεων. 

γ) Έναν(1) εκπρόσωπο της Ε.Ρ.Τ. Α.Ε., ο οποίος δεν εί¬ 
ναι ασφαλισμένος στο ταμείο. 

δ) Τέσσερις (4) εκπροσώπους των ασφαλισμένων εκ 
των οποίων δύο (2) από την ΕΡΤ, ένας (1) από τον Ε.Ο.Τ. 
και ένας (1) από τη Σχολή Τουριστικών Επαγγελμάτων, 
ε) Έναν (1) συνταξιούχο. 

στ) Τμία (3) μέλη με γνώσεις ή εμπειρία σε θέματα οικο¬ 
νομικά, διοίκησης και οργάνωσης. 

2. Στις συνεδριάσεις του Δ.Σ. μετέχει χωρίς ψήφο ως 
Κυβερνητικός Επίτροπος ανώτερος ή ανώτατος υπάλλη¬ 
λος του Υπουργείου Υγείας, Πρόνοιας και Κοινωνικών 
Ασφαλίσεων. 

3. Ο Πρόεδρος του Δ.Σ. μαζί με τον αναπληρωτή του 
πρέπει να έχει μία από τις πιο κάτω ιδιότητες: Σύμβουλος 
Επικράτειας ή Σύμβουλος Ελεγκτικού Συνεδρίου ή Νομι¬ 
κός Σύμβουλος Διοίκησης ή Πάρεδρος των ανωτέρω σω¬ 
μάτων σε ενέργεια ή σε σύνταξη ή δικηγόρος ή άλλο 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


813 


έγκριτο πρόσωπο ειδικό σε θέματα κοινωνικής ασφάλισης 
ή κοιν. πολιτικής. 

4. Ο Πρόεδρος και τα μέλη του Δ.Σ. καθώς και οι ανα¬ 
πληρωτές τους, έχουν τριετή θητεία και διορίζονται με 
απόφαση του Υπουργού Υπ. Κ.Α., που δημοσιεύεται στην 
Εφημερίδα της Κυβέρνησης. 

5. Ο εργοδοτικός εκπρόσωπος ορίζεται από την ΕΡΤ Α.Ε. 

6. Το Δ.Σ. του Ταμείου σε κάθε νέα συγκρότησή του και 
στην πρώτη του συνεδρίαση εκλέγει μεταξύ των μελών 
του τον Αντιπρόεδρο δια μυστικής ψηφοφορίας των παρό¬ 
ντων μελών του. 

7. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα σπόντα, μεταξύ των οποίων 
απαραίτητα ο Πρόεδρος ή ο Αντιπρόεδρος. 

8. Σε περίπτωση λήξης της θητείας των μελών του Δ,Σ. 
αυτή παρατείνεται αυτοδίκαια μέχρι του διορισμού νέων 
μελών όχι όμως περισσότερο από τρεις (3) μήνες από τη 
λήξη της. 

9. Μέλος του Δ.Σ. μπορεί να διορισθεϊ πρόσωπο, που: 
α) Έχει συμπληρώσει το 25ο έτος της ηλικίας του. 

β) Είναι ικανό να αναλάβει ή να διατηρήσει δημόσιο λει¬ 
τούργημα. 

γ) Δεν βρίσκεται σε οποιαδήποτε οικονομική σχέση με 
το Ταμείο. 

δ) Έχει ελεύθερη διαχείριση της περιουσίας του. 
ε) Έχει την ελληνική ιθαγένεια και 
στ) Έχει συμπληρώσει τουλάχιστον πέντε χρόνια ασφά¬ 
λισης, όταν πρόκειται για μέλος προερχόμενο από τους 
ασφαλισμένους. 

10. Με απόφαση του Υπουργού Υπ. Κ.Α. και ύστερα 
από γνώμη του Δ.Σ. του Ταμείου εκπίπτει του αξιώματός 
του μέλος που έπαψε να πληρεί τις με στοιχεία β-ε πιο 
πάνω προϋποθέσεις, είτε έχασε την ιδιότητα, με την 
οποία διορίσθηκε. * 

11.0 Υπουργός Υπ. Κ.Α. μπορεί ύστερα από πρόταση 
του Δ.Σ. να κηρύξει έκπτωτο μέλος αυτού, το οποίο αδι¬ 
καιολόγητα έχει απουσιάσει από τρεις τουλάχιστον συνε¬ 
χείς συνεδριάσεις. 

12. Η θητεία μέλους του Δ.Σ. που διορίστηκε σε αντικα¬ 
τάσταση μέλους που εξέπεσε, απεβίωσε, ή αποχώρησε με 
οποιοδήποτε τρόπο, διαρκεί όσο το υπόλοιπο της θητείας 
του Δ.Σ. 

13. Τα μέλη του Δ.Σ. έχουν κατά την άσκηση των καθη¬ 
κόντων τους, τις ευθύνες των δημ. υπαλλήλων και την θε¬ 
σπισμένη γι’ αυτούς προστασία. 

14. Χρέη γραμματέα του Δ.Σ. εκτελεί υπάλληλος που 
υπηρετεί στο Ταμείο, ο οποίος ορίζεται με τον αναπλη¬ 
ρωτή του, από τον Πρόεδρο του Δ.Σ. 

Άρθρο 2 

Αρμοδιότητες Δ.Σ. 

1. Το Δ.Σ. διοικεί το Ταμείο και διαχειρίζεται την περιου¬ 
σία του και ειδικότερα: 

α) Παρακολουθεί και φροντίζει για την κανονική εί¬ 
σπραξη των πόρων του Ταμείου. 

β) Διαχειρίζεται τα κεφάλαια του Ταμείου σύμφωνα με 
τις διατάξεις του ισχϋοντος καταστατικού του και τη γε¬ 
νική νομοθεσία που διέπει τους Οργανισμούς Κοινωνικής 
Ασφαλίσεως. 

γ) Αποφασίζει για την τοποθέτηση των κεφαλαίων, την 
εκποίηση, υποθήκευση και ενεχυρίαση των περιουσιακών 
στοιχείων του Ταμείου και συμβιβάζεται ή παραιτείται από 


δικαστικό αγώνα σύμφωνα με τις διατάξεις του ισχϋοντος 
καταστατικού και τη γενική νομοθεσία που διέπει τους ορ¬ 
γανισμούς κοιν. ασφαλίσεως. 

δ) Αποφασίζει για την απονομή των παροχών και δα¬ 
νείων στους ασφαλισμένους, όταν η χορήγησή τους δεν 
έχει ανατεθεί σε άλλα όργανα του Ταμείου. 

ε) Εγκρίνει και αναμορφώνει τον ετήσια προϋπολογι¬ 
σμό, καθώς και τον απολογισμό και τον ισολογισμό του Τα¬ 
μείου. 

στ) Εγκρίνει κάθε δαπάνη που έχει σχέση με τη λειτουρ¬ 
γία του Ταμείου. 

ζ) Μεριμνά για την κατάρτιση σναλογιστικών μελετών 
ανά πενταετία και όποτε άλλοτε κριθεί αυτό αναγκαίο. 

η) Παίρνει και υποδεικνύει μέτρα για τη βελτίωση και εκ¬ 
πλήρωση των σκοπών του Ταμείου. 

θ) Διορίζει τους πληρεξούσιους δικηγόρους που είναι 
απαραίτητοι για την υπεράσπιση των υποθέσεων του Τα¬ 
μείου μετά από εισήγηση του προϊσταμένου Δικηγόρου 
του Γ ραφείου Νομικών Υποθέσεων. 

ι) Γνωμοδοτεί και προτείνει αρμοδίως την τροποποίηση 
ή συμπλήρωση της σχετικής με το Ταμείο Νομοθεσίας. 

ια) Αποφασίζει για την προμήθεια ειδών ή για την εκτέ¬ 
λεση έργων και εγκρίνει τη διενέργεια διαγωνισμών, σύμ¬ 
φωνα με την κείμενη Νομοθεσία. 

ιβ) Συ γκροτεί Επιτροπές για την προπαρασκευή, γνωμο¬ 
δότηση ή διαχείριση θεμάτων της αρμοδιότητάς του, 

2. Το Ταμείο δεσμεύεται απέναντι σε τρίτους μόνο με 
απόφαση του Δ.Σ. που έχει καταχωρηθεί στα πρακτικά 
των συνεδριάσεών του. 

Αρθρο 3 

Αρμοδιότητες Προέδρου Δ.Σ. 

1. Ο Πρόεδρος του Δ.Σ,: 

α) Καταρτίζει την ημερήσια διάταξη των συνεδριάσεων 
του Δ.Σ., σε συνεργασία με τον Διευθυντή, συγκαλεί το 
Δ.Σ. και διευθύνει τις συνεδριάσεις του. 

β) Παρακολουθεί και φροντίζει την εκτέλεση των απο¬ 
φάσεων του Δ.Σ. που γίνεται από τον Δ/ντή του Ταμείου. 

γ) Εκπροσωπεί το Ταμείο σε κάθε αρχή και στα Δικα¬ 
στήρια, είναι δυνατόν όμως να ανατεθεί με απόφαση του 
Δ.Σ. η εκπροσώπηση του Ταμείου σε άλλο μέλος του Δ.Σ. 

δ) Υπογράφει με τον Δ/ντή κάθε έγγραφο που απευθύ¬ 
νεται σε δημόσιες αρχές. Επίσης όλα τα χρηματικά εντάλ¬ 
ματα, επιταγές και γενικά έγγραφα αναλήψεως χρημάτων, 
τίτλων, αξιών, ισολογισμούς, απολογισμούς, προϋπολογι¬ 
σμούς κ.λπ. 

2. Με απόφαση του Δ.Σ., ύστερα από πρόταση και σύμ¬ 
φωνη γνώμη του Προέδρου, μπορεί μέρος των πιο πάνω 
αρμοδιοτήτων του Προέδρου να ανατεθούν στον Αντιπρό¬ 
εδρο ή τον Δ/ντή του Ταμείου. 

3. Τον Πρόεδρο του Δ.Σ. όταν απουσιάζει ή κωλύεται 
τον αναπληρώνει ο Αντιπρόεδρος με όλα τα καθήκοντα 
και τις υποχρεώσεις. 

4. Απάντων ή κωλυομένων του Προέδρου και του Αντι¬ 
προέδρου αναπληρώνει αυτούς ένα εκ των μελών του Δ.Σ. 
που ορίζεται από αυτό στην πρώτη συνεδρίαση εκάστου 
έτους. 

Άρθρο 4 

Λειτουργία Διοικητικού Συμβουλίου 

1. Το Δ.Σ. συνεδριάζει μετά από έγγραφη πρόσκληση 
του Προέδρου του ή όταν αυτός κωλύεται, του Αντιπροέ- 

δρου του ή αν το ζητήσουν έγγραφα τρία τουλάχιστον τα¬ 
κτικά μέλη του. 

Στην τελευταία περίπτωση, ο Πρόεδρος είναι υποχρεω¬ 
μένος, μέσα σε 48 ώρες να ορίσει συνεδρίαση, με θέματα 
εκείνα που αναφέρονται στην αίτηση. 

Αν δεν υπάρξει απαρτία τα θέματα αυτά, αναγράφονται 
πρώτα, στην ημερήσια διάταξη της επόμενης συνεδρία¬ 
σης του Δ.Σ. 

2. Στην πρόσκληση αναγράφονται απαραίτητα ο τόπος, 
η ημέρα και η ώρα της συνεδρίασης, καθώς και τα θέματα 
της ημερήσιας διάταξης, η οποία κοινοποιείται στα τα¬ 
κτικά μέλη τουλάχιστον δύο μέρες νωρίτερα, εκτός από 
αιτιολογημένα εξαιρετικές και επείγουσες περιπτώσεις. 

3. Τακτικό μέλος του Δ.Σ. που κωλύεται να παραστεί σε 
συνεδρίαση, Οφείλει χωρίς υπαίτια καθυστέρηση να ειδο¬ 
ποιεί απευθείας τον αναπληρωτή του. 

4. θέματα που δεν αναγράφονται στην ημερήσια διά¬ 
ταξη μπορούν, να συζητηθούν μόνο ύστερα από ομόφωνη 
απόφαση των παρόντων μελών του Δ.Σ., παρισταμένου 
απαραιτήτως του Κυβερνητικού Επιτρόπου, που λαμβάνε- 
ται στην αρχή της συνεδρίασης. 

5. Ο Δ/ντής του Ταμείου στην αρχή κάθε συνεδρίασης 
ενημερώνει το Δ.Σ. για τις ενέργειές του, σχετικά με 
προη'γούμενες αποφάσεις αυτού, καθώς και για κάθε 
αξιόλογο έγγραφο που έλαβε το Ταμείο και ακολούθως ει- 
σηγείται όλα τα προς συζήτηση θέματα, εκτός από εκείνα 
που εισηγείται ο Πρόεδρος ή μέλος που έχει ορισθεί με 
απόφαση του Δ.Σ. ως ειδικός εισηγητής. 

6. Στην πρώτη συνεδρίαση κάθε μήνα, ο Δ/ντής ανακοι¬ 
νώνει στο Δ.Σ. την οικονομική κατάσταση του Ταμείου και 
τα έσοδα και έξοδα που πραγματοποιήθηκαν τον προη¬ 
γούμενο μήνα. 

7. Οι ψηφοφορίες του Δ.Σ. είναι πάντοτε φανερές, 
εκτός εάν από πριν το Δ.Σ. αποφασίσει διαφορετικά ή 
πρόκειται για προσωπικά ζητήματα μελών του. Οι αποφά¬ 
σεις παίρνονται με απόλυτη πλειοψηφία των παρόντων 
μελών, εκτός από τις περιπτώσεις που ειδικότερα προ- 
βλέπεται αυξημένη πλειοψηφία. Σε ισοψηφία, όταν η ψη¬ 
φοφορία είναι φανερή, υπερισχύει η ψήφος του Προέ¬ 
δρου. 

8. Όταν πρόκειται να συζητηθεί από το Δ.Σ. θέμα που 
έχει σχέση με ιδιωτικά συμφέροντα μέλους του ή συγγε¬ 
νούς του μέχρι τέταρτο βαθμό, το μέλος αυτό αφού κάνει 
σχετική δήλωση, αποχωρεί από τη συζήτηση. 

9. Για τις συζητήσεις που γίνονται και τις αποφάσεις που 
παίρνονται στο Δ.Σ. κρατούνται από τον Γραμματέα και με 
φροντίδα του Δ/ντή, συνοπτικά πρακτικά, τα οποία επικυ¬ 
ρώνονται στην αμέσως επόμενη συνεδρίαση και υπογρά¬ 
φονται από τον πρόεδρο, τα μέλη που ήταν παρόντα στη 
συνεδρίαση, τον κυβερνητικό επίτροπο και τον γραμματέα 
του Δ.Σ. 

10. Οι αποφάσεις του Δ.Σ. εκτελούνται μετά την επικύ¬ 
ρωση των πρακτικών, εκτός από επείγουσες περιπτώσεις, 
που το Δ.Σ. αποφασίζει την άμεση εκτέλεσή τους. 

Αρθρο 5 

Κυβερνητικός Επίτροπος 

1. Ο Κυβερνητικός Επίτροπος και ο αναπληρωτής του 
διορίζονται με απόφαση του Υπουργού Υπ. Κ.Α. από ανω- 
τέρους υπαλλήλους του Υπουργείου με θητεία όση και 
του Δ.Σ. του Ταμείου. 

2. Ο Κυβερνητικός Επίτροπος καλείται πάντοτε με 


ποινή ακυρότητας της συνεδρίασης σε όλες τις συνεδριά¬ 
σεις του Δ.Σ., στις οποίες παρίσταται με δικαίωμα υποβο¬ 
λής προτάσεων και χωρίς ψήφο. 

3. Ο Κυβερνητικός Επίτροπος μπορεί να ζητά μέσα σε 
48 ώρες από τη λήψη της την αναστολή εκτέλεσης από¬ 
φασης του Δ.Σ., που κατά την κρίση του είναι αντίθετη με 
τη σχετική για το Ταμείο, Νομοθεσία. Οι αποφάσεις αυτές 
δεν εκτελούνται μέχρι, μετά από αίτηση του Προέδρου ή 
του Κυβερνητικού Επιτρόπου, ο Υπουργός ΥΠΚΑ άρει την 
διαφωνία με απόφασή του, που είναι υποχρεωτική και κοι¬ 
νοποιείται στο Ταμείο, μέσα σε 15 μέρες από την υπο¬ 
βολή, της πιο πάνω αίτησης. 

Σε αντίθετη περίπτωση το Δ.Σ. μπορεί να αποφασίσει 
την εκτέλεση της απόφασης που έχει ανασταλεί. 

4. Ο Κυβερνητικός Επίτροπος μπορεί να αναστέλλει 
μόνο μία φορά και μέχρι την επόμενη συνεδρίαση την 
εκτέλεση οποιοσδήποτε απόφασης του Δ.Σ. που θεωρεί 
ότι βλάπτει ουσιώδη συμφέροντα του Ταμείου ή γενικό¬ 
τερα κρατικά συμφέροντα. 

Στην περίπτωση αυτή, το Δ.Σ. μπορεί σε επόμενη συνε¬ 
δρίασή του και πλειοψηφία τουλάχιστο των 2/3 των παρό¬ 
ντων μελών να αποφασίσει την εκτέλεση της απόφασης 
που έχει ανασταλεί ακόμα και όταν διαφωνεί ο Κυβερνητι¬ 
κός Επίτροπος. 

Αρθρο 6 

Αποζημιώσεις μελών Δ.Σ. και Κυβερνητικού Επιτρόπου 

Στον Πρόεδρο, τον Αντιπρόεδρο, τον Δ/ντή, τον Κυβερ¬ 
νητικό Επίτροπο τα μέλη και τον Γραμματέα του Δ.Σ. του 
Ταμείου, καθώς και των επιτροπών που λειτουργούν σε 
αυτό, παρέχεται αποζημίωση, σύμφωνα με όσα ορίζονται 
κάθε φορά, από τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1995 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 

-φ- 

Αριθ. ΔΜΕΟ/α/4191 π.ε. (4) 

Αποχαρακτηρισμός τμήματος του εθν. δρόμου Άργος - 

Ναύπλιο - Π. Επίδαυρος, που εγκαταλείφθηκε, στην 

περιοχή Κοινότητας Αριας, κατ’ εφαρμογή του άρθρου 

23 παρ. 9-13 του Π.Δ. της 25/28.11.1929. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Το Π.Δ. 69/88 «Περί Οργανισμού της ΓΓΔΕ», όπως 
τροποποιήθηκε με τα Π.Δ. 340/90, 293/91 και 167/ 
92. 

2) Το άρθρο 23 παρ. 9-13 του Π.Δ. της 25/ 
28.11.1929, για τα τμήματα Εθνικών ή Επαρχιακών δρό¬ 
μων που αχρηστεύονται επειδή τροποποιείται η χάραξη. 

3) Το Ν. 3155/1955 «Περί κατασκευής και συντηρή- 
σεως οδών» και τα εκτελεστικά του διατάγματα. 

4) Την απόφαση Γ. 25871/9.7.1963 του Υπουργού 
τότε Δημ. Έργων «Περί αριθμήσως εθνικών οδών». 

Αφού είδαμε: 

1) Το έγγραφο 3883/11.11.94 της 3ης ΔΕΚΕ τ. 8ης 
ΠΥΔΕ, με το οποίο εισηγείται να αποχαρακτηριστεί και να 

ενταχθεΙ στο Κοινοτικό οδικό δίκτυο, το τμήμα του εθν. 
δρόμου Άργος - Ναύπλιο - Π. Επίδαυρος, από το χθ 13 + 
885 μέχρι τη χθ 14 + 250, που εγκαταλείφθηκε επειδή 
έγινε παραλλαγή και αναφέρει ότι αυτό εξυπηρετεί μόνο 
παρόδιες ιδιοκτησίες και δεν πρόκειται να χρησιμοποιηθεί 
από την Υπηρεσία για εναπόθεση υλικών ή άλλη βοηθη¬ 
τική χρήση. 

2) Το έγγραφο 2472/5.12.94 της ΔΣΕ τ. 9ης ΠΥΔΕ, με 
το οποίο συμφωνεί να αποχαρακτηρισθεί και να ενταχθεί 
στο Κοινοτικό οδικό δίκτυο της Κοινότητας Αριας Ν. Αρ¬ 
γολίδας το τμήμα αυτό. 

3) Την απόφαση 50/1994 του Κοινοτικού Συμβουλίου 
Αριας Ν. Αργολίδας, με την οποία η Κοινότητα Άριας απο¬ 
δέχεται να αποχαρακτηρισθεί και να ενταχθεί στο Κοινο¬ 
τικό οδικό δίκτυο το οδικό αυτό τμήμα και αναλαμβάνει 
έτσι τη συντήρησή του. 

4) Τα έγγραφα 1717/29.9.94, 3947/28.9.94, 12325/ 
26.9.94,3914/9.11.94 και 4720/29.9 94 των Υπηρεσιών 
Κτηματική Υπηρεσία, ΔΤΥ, ΤΥΔΚ, ΤΠ και ΠΕ, Διεύθυνση 
Δασών Ν. Αργολίδας, αντίστοιχα, με τα οποία οι Υπηρε¬ 
σίες αυτές δεν εκφράζουν αντίρρηση για τον αποχαρα¬ 
κτηρισμό αυτό. 

5) Την Πράξη 8/11.1.95 του Συμβουλίου Δημ. Έργων 
(Τμήμα Κατασκευών) με την οποία γνωμοδοτεί ομόφωνα 
να γίνει ο αποχαρακτηρισμός, 

Και επειδή: 

1) Το τμήμα του εθν. δρόμου Άργος - Ναύπλιο - Π. Επί¬ 
δαυρος στην Κοινότητα Άριας, από τη χθ 13+885 μέχρι τη 
χθ 14 + 250 (της νέας χάραξης), έχει εγκαταλειφθεί 
επειδή κατασκευάστηκε παραλλαγή του εθν. δρόμου στην 
περιοχή αυτή. 

2) Οι αρμόδιες Υπηρεσίες 3η ΔΕΚΕ τ. 9ης ΠΥΔΕ, ΔΣΕ τ. 
9ης ΠΥΔΕ, Κτηματική Υπηρεσία, ΔΤΥ, ΤΥΔΚ, Τμ. Πολεο¬ 
δομίας και ΠΕ, Δ/νση Δασών Ν. Αργολίδας συμφωνούν να 
αποχαρακτηριστεί και να ενταχθεί το τμήμα αυτό στο Κοι¬ 
νοτικό οδικό δίκτυο Άριας Ν. Αργολίδας. 

3) Η Κοινότητα Άριας Ν. Αργολίδας αποδέχεται να απο¬ 
χαρακτηριστεί και να ενταχθεί το τμήμα αυτό στο Κοινο¬ 
τικό οδικό δίκτυο και αναλαμβάνει έτσι τη συντήρησή του. 

4) Ο αποχαρακτηρισμός αυτός προβλέπεται από τις δια¬ 
τάξει; του Π.Δ. της 25/28 11.1929 (άρθρο 23 παρ. 11), 

5) Την αριθ. 123/1994 απόφαση του Πρωθυπουργού, 
για τον καθορισμό των αρμοδιοτήτων του Αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

Εγκρίνουμε να αποχαρακτηριστεί και να ενταχθεΙ στο 
Κοινοτικό οδικό δίκτυο της Κοινότητας Άριας Ν. Αργολί¬ 
δας, το τμήμα του Εθν. δρόμου Άργος - Ναύπλιο - Π. Επί¬ 
δαυρος που εγκαταλείφθηκε, από τη χθ13+885 μέχρι τη 
χθ 14+250 (της νέας χόραξης), με συνολικό μήκος 664 μ. 
περίπου, σύμφωνα με την παρ. 11 του άρθρου 23 του Π.Δ. 
της 25/28.11.1929. 

Η απόφαση αυτή, από την οποία δεν προκαλείται δα¬ 
πάνη για το Δημόσιο, να δημόσιε υθεί στην Εφημερίδα της 
Κυβερνήσεως. 

Αθήνα, 24 Ιανουαρϊου 1995 

Ο ΑΝΑΠΛ ΥΠΟΥΡΓΟΣ 

Κ. ΓΕΙΤΟΝΑΣ 


Αρί θ. Οίκ. 1321/24 (5) 

Έγκριση τροποποίησης του κανονισμού Προμηθειών του 

Ελληνικού Οργανισμού Τυποποίησης (ΕΛΟΤ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. α) Του Νόμου 1558/85 (ΦΕΚ 137/Α/26.7.85) -Κυ¬ 
βέρνηση και Κυβερνητικά Όργανα και ιδίως του άρθρου 
23 παράγραφος 1 και του άρθρου 27 παράγραφος αυτού. 

β) Του άρθρου 1 παράγρ. 2 περίπτωση γ του Π.Δ. 
229/86 (ΦΕΚ 96/Α/16.7.86) «Σύσταση και οργάνωση της 
Γενικής Γραμματείας Βιομηχανίας», και του άρθρου 46 
του Π.Δ. 396/89. 

γ) Του Νόμου 372/76 (ΦΕΚ 166/30.6.76) «Περί συστά- 
σεως και λειτουργίας Ελληνικού Οργανισμού Τυποποίη¬ 
σης (ΕΛΟΤ)», και ιδίως του άρθρου παράγραφος 2 και του 
άρθρου 12 αυτού. 

2. Την αριθ. 5416/21.3.89 απόφαση του Αναπληρωτή 
Υπουργού Βιομηχανίας Ενέργειας και Τεχνολογίας (ΦΕΚ 
221 /Β/24.3.89) «Έγκριση Νέου Κανονισμού Προμηθειών 
του Ελληνικού Οργανισμού Τυποποίησης (ΕΛΟΤ). 

3. Την 67-94/22.8.94 απόφαση του Διοικητικού Συμ¬ 
βουλίου του ΕΛΟΤ. 

4. Το 10-14136/ΓΛ/ρπ/10.11.94 έγγραφο του ΕΛΟΤ 
με το οποίο διαβιβάστηκε στο Γ.Γ.Β. η παραπάνω από¬ 
φαση του Δ.Σ. και στο οποίο αναφέρεται ότι, οι λόγοι οι 
οποίοι επέβαλαν τη λήψη της ως άνω αποφάσεως είναι 
αφ' ενός μεν η αποφυγή συσσωρεύσεως θεμάτων κατά τις 
συνεδριάσεις του Διοικητικού Συμβουλίου και η ως εκ τού¬ 
του ταχεία επίλυση θεμάτων προμηθειών απώ το Εντεταλ¬ 
μένο Σύμβουλο και αφ’ ετέρου η αναβάθμιση των αρμο¬ 
διοτήτων του τελευταίου. 

5. Την ΥΠ 122/14.7.94 (ΦΕΚ 550/Β715.7.94) από¬ 
φαση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Βιομηχανίας Ενέργειας και Τεχνο¬ 
λογίας Χρ. Ροκόφυλλο, όπως τροποποιήθηκε με την Υπ. 
175/17.11.94 απόφαση του Πρωθυπουργού, 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Εγκρίνουμε την τροποποίηση του Κανονισμού προ¬ 
μηθειών του ΕΛΟΤ, όπως αποφασίστηκε με την 67 - 94/ 
22.8.94 απόφαση του Δ.Σ. 

2. Η απόφαση αυτή και η παραπάνω μνημονευθείοα 
απόφαση του Δ.Σ. του ΕΛΟΤ 67 - 94/22.8.94 ισχύουν 
από τη δημοσίευσή τους στην Εφημερίδα της Κυβερνή¬ 
σεως. 

3. Κατά τα λοιπά ισχύει ο κανονισμός Προμηθειών του 
ΕΛΟΤ, όπως εγκρίθηκε με την 5416/175/21.3.89 από¬ 
φαση του Αναπληρωτή Υπουργού Βιομηχανίας, Ενέργειας 
και Τεχνολογίας. 

4. Η παρούσα απόφαση και η επισυναπτόμενη απόφαση 
67 - 94/22.8.94 του Δ.Σ. του ΕΛΟΤ να δημοσιευθούν 
στην Εφημερίδα της Κυβερνήσεως. 

Αθήνα, 23 Ιανουαρϊου 1995 

Ο ΑΝΑΠΛ. ΥΠΟΥΡΓΟΣ 

ΧΡΗΣΤΟΣ ΡΟΚΟΦΥΛΛΟΣ 

Απόφαση της 293ης Συνεδρίασης Διοικητικού 
Συμβουλίου. 

ΑΠΟΦΑΣΗ 67 - 94/1994.08.22 
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΟΤ 
Έχοντας υπόψη: 

α) Τον Ν. 372/76, και ειδικότερα το άρθρο 12 σε συν¬ 
δυασμό με το άρθρο 6, όπως τροποποιήθηκε και ισχύει, 
β) Τον Κανονισμό Προμηθειών του ΕΛΟΤ. 
γ) Την προφορική εισήγηση του Ε.Σ. και τη σχετική συ¬ 
ζήτηση που ακολούθησε, αποφασίζει: 

Την τροποποίηση του Κανονισμού Προμηθειών του 
ΕΛΟΤ ως προς τα κλιμάκια του άρθρου 2 ως ακολούθως: 
Κλιμάκιο Α Αξία μέχρι 1.000.000 δρχ. 

Κλιμάκιο Β Αξία από 1.000,001 δρχ. μέχρι 3,000.000 

δρχ- 

Κλιμάκιο Γ Αξία από 3.000.001 δρχ. και πάνω. 

2. Η απόφαση κηρύσσεται άμεσης εκτέλεσης. 

Ακριβές αντίγραφο Αθήνα, 1994-09-15 

Π. Βούλγαρη 
Γραμματέας Δ.Σ. 

- ♦ - 

Αριθ. 600 (6) 

Συγκρότηση Ειδικού Υπηρεσιακού Συμβουλίου υπαλλή¬ 
λων Π.Π.Γ. ΝΟΣΟΚΟΜΕΙΟΥ Ηρακλείου (Ν.Π.Δ.Δ.). 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη 
1. Τις διατάξεις: 

α) Των άρθρων 8 και 9 του Π.Δ. 611 /1977 (Φ ΕΚ 19 8 Α). 
β) Του άρθρου 14 του Ν. 1586/1986 (ΦΕΚ 37Α). 
γ) Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α). 

δ) Του άρθρου 13 του Ν. 2116/1993 (ΦΕΚ 18Α). 
ε) Του άρθρου 37 του Ν. 2190/1994 (ΦΕΚ 28Α). 
στ) Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στον Ν. 1558/1985 (ΦΕΚ 
137 Α), και το γεγονός ότι απά τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του Π.Π.Γ. Νοσοκομείου 
Ηρακλείου ως εξής: 

α) Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου που υπηρετούν στην έδρα του Υπηρεσιακού 
Συμβουλίου. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα υπό στοιχεία α μέλη της προηγουμένης παραγρά¬ 
φου ορίζονται από το οικείο Διοικητικό Συμβούλιο, απά 
υπαλλήλους που έχουν επιλεγεί, με τις διατάξεις του Ν. 
2190/1994 (ΦΕΚ 23/Α), για τρίτη φορά ως προϊστάμενοι 
διεύθυνσης ή αντίστοιχου επιπέδου οργανικής μονάδας. 
Αν δεν υπάρχουν ή δεν επαρκούν οι υπάλληλοι αυτοί, ορί¬ 
ζοντα; υπάλληλοι που έχουν τις τυπικές και ουσιαστικές 
προϋποθέσεις να κριθούν ως προϊστάμενοι διευθύνσεων 
σύμφωνα με τις διατάξεις των παραγράφων 3 και 6 του άρ¬ 
θρου 36 του Μ. 2180/1994, προτιμωμένων εκείνων που 
έχουν ασκήσει καθήκοντα προϊσταμένων διεύθυνσης. Τα 
τακτικό πόλη ορίζονται με απόφαση του Διοικητικού Συμ- 
"ου ,:·- τοποθετούνται ως προϊστάμενοι Διευθύν¬ 


σεων, σύμφωνα με τις οικείες οργανικές διατάξεις. 

3. Των ανωτέρω υπό στοιχείο α' της παρ. 1 τακτικών με¬ 
λών ορίζονται· ισάριθμοι αναπληρωτές μόνιμοι υπάλληλοι 
απά αυτούς που υπάγονται στην αρμοδιότητα του Υπηρε¬ 
σιακού Συμβουλίου και υπηρετούν στην έδρα του Υπηρε¬ 
σιακού Συμβουλίου και οι οποίοι έχουν τις προϋποθέσεις 
των παραγράφων 3 και 6 του άρθρου 36 του Ν. 2190/ 
1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου θα συμμετέχει 
ως τακτικό μέλος ο αναπληρωτής του πρόεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από Δικαστικό λει¬ 
τουργό ή σύμβουλο ή Πΰρεδρο του Νομικού Συμβουλίου 
του Κράτους, σύμφωνα με τη διαδικασία που προβλέπεται 
στις διατάξεις της παρ Β1 του άρθρου 40 του Ν. 1884/ 
1990 (ΦΕΚ 81 Α ). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

7. Γραμματέας του Ειδικού Υπηρεσιακού Συμβουλίου 
ορίζεται από τον Πρόεδρο του Υπηρεσιακού Συμβουλίου, 
μόνιμος υπάλληλος της οικείας υπηρεσίας ή άλλης δημό¬ 
σιας υπηρεσίας ή ν.π.δ.δ. 

8. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, η 
θητεία των μελών του Υπηρεσιακού Συμβουλίου λήγει στις 
31.12.1994. 

9. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ' 
αυτό, μέχρι τον ορισμό των μελών του νέου υπηρεσιακού 
συμβουλίου κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς ν’ απαιτείται 
νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Ιανουάριου 1995 

Ο Νομάρχης 
ΜΑΝΩΛΗΣ ΟΘΩΝΑΣ 

- 4 - 

Α ριθ. 2418 (7) 

Συγκρότηση κοινού Υπηρεσιακού Συμβουλίου υπαλλήλων 
Ν.Π,Δ,Δ. Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη 
1. Τις διατάξεις: 

α) Των άρθρωνδ και 9 του Π.Δ. 611/1977 (ΦΕΚ 198 Α). 
β) Του άρθρου 14 του Ν. 1586/1986 (ΦΕΚ 37Α). 
γ) Της παραγράφου Β4 του άρθρου 40 του Ν. 1884/ 
1990 (ΦΕΚ 8ΙΑ). 

δ) Του άρθρου 13 του Ν. 2116/1993 (ΦΕΚ 18Α). 
ε) Του άρθρου 37 του Ν. 2190/1994 (ΦΕΚ 28Α). 
στ) Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στον Ν. 1558/1985 (ΦΕΚ 

137 Α), και το γεγονός ότι από τις διατάξεις αυτής της 
απόφασης δεν προ καλείται δαπάνη εις βάρος του κρατι¬ 
κού προϋπολογισμού, αποφασίζουμε: 

1. Συγκροτούμε πενταμελές Υπηρεσιακά Συμβούλιο 
αρμόδιο για όλο το προσωπικό του των εξής Ν.Π.Δ.Δ.: 

α) Λιμενικά Ταμείο Ηρακλείου, β) Επιμελητήριο Ηρα¬ 
κλείου, γ) ΚΑΦ Ξηράς Ηρακλείου, δ) ΚΑΦ Λιμένος Ηρα¬ 
κλείου, ε) Ιατρικό Σύλλογο Ηρακλείου, στ) Οδοντιατρικό 
Σύλλογο Ηρακλείου, ζ) Δικηγορικός Σύλλογος Ηρακλείου, 
η) Ταμείο Πρόνοιας Δικηγόρων, θ) Εθνικό Στάδιο Ηρα¬ 
κλείου, ι) Παγκρήτιο Εθνικό Στάδιο, ια) Όλοι οι Κρατικοί 
και Βρεφονηπιακοί Σταθμοί, ιβ) Το κέντρο Παιδικής Μέρι¬ 
μνας και ιγ) Ν.Τ.Η. με έδρα το Λιμενικό Ταμείο Ηρακλείου 
ως εξής: 

α) Τρεις (3) μονίμους υπαλλήλους με βαθμό Α’ από αυ¬ 
τού που υπηρετούν στα ΝΠΔΔ, που υπάγονται στο Κοινό 
Υπηρεσιακό Συμβούλιο και υπηρετούν στην έδρα του Συμ¬ 
βουλίου ή στο νομό Αττικής για τα Υπηρεσιακά Συμβούλια 
που εδρεύουν στο νομό αυτό. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα ανωτέρω υπό στοιχεία α' της παραγρ. 1 τακτικά 
μέλη του υπηρεσιακού συμβουλίου ορίζονται με ισάριθ¬ 
μους αναπληρωτές μονίμους υπαλλήλους με βαθμό Α' 
επίσης από αυτούς που υπάγονται στην αρμοδιότητα του 
Υπηρεσιακού Συμβουλίου, που υπηρετούν στην έδρα του 
Υπηρεσιακού Συμβουλίου ή στο νομό Αττικής για τα Υπη¬ 
ρεσιακά Συμβούλια που εδρεύουν στο νομό αυτό και αν 
δεν υπάρχουν ορίζονται μόνιμοι δημόσιοι υπάλληλοι άλλου 
Ν.Π.Δ.Δ. με βαθμό Α'. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

4. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από Δικαστικά λει¬ 
τουργό ή σύμβουλο ή Πάρεδρο του Νομικού Συμβουλίου 
του Κράτους, σύμφωνα με τη διαδικασία που προβλέπεται 
στις διατάξεις της παρ. Β1 του άρθρου 40 του Ν. 1884/ 
1990 (ΦΕΚ 81 Α'). 

5. Οταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

6. Γραμματέας του Υπηρεσιακού Συμβουλίου ορίζεται 
από τον Πρόεδρο του Υπηρεσιακού Συμβουλίου, υπάλλη¬ 
λος των ν.π.δ.δ. που υπάγονται στο Συμβούλιο αυτό. 

7. Η θητεία των μελών του Υπηρεσιακού Συμβουλίου εί¬ 
ναι διετής και λήγει την 31.12.1996. 

8. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ’ 
αυτό, μέχρι τον ορισμό των μελών του νέου υπηρεσιακού 
συμβουλίου κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς ν’ απαιτείται 
νέα παραπομπή των υποθέσεων αυτών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Ιανουάριου 1995 
Ο Νομάρχης 
ΜΑΝΩΛΗΣ ΟΘΩΝΑΣ 

-*- 

Αριθ. 2881 (β) 

Συγκρότηση Ειδικού Υπηρεσιακού Συμβουλίου υπαλλή¬ 
λων ΒΕΝΙΖΕΛΕΙΟΥ ΝΟΣΟΚΟΜΕΙΟΥ ΗΡΑΚΛΕΙΟΥ 
(Ν.Π.Δ.Δ.) 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη 

1. Τις διατάξεις: 

α) Των άρθρων 8 και 9 του Π.Δ. 611 /197 7 (ΦΕΚ 198 Α). 
β) Του άρθρου 14 του Ν. 1586/1986 (ΦΕΚ 37Α). 
γ) Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α). 

δ) Του άρθρου 13 του Ν. 2116/1993 (ΦΕΚ 18Α). 
ε) Του άρθρου 37 του Ν. 2190/1994 (ΦΕΚ 28Α). 
στ) Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στον Ν. 1558/1985 (ΦΕΚ 
137 Α), και το γεγονός ότι από τις διατάξεις αυτής της 
απόφασης δεν προκαλείται δαπάνη εις βάρος του κρατι¬ 
κού προϋπολογισμού, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του ΒΕΝΙΖΕΛΕΙΟΥ ΝΟΣΟ¬ 
ΚΟΜΕΙΟΥ Ηρακλείου (Ν.Π.Δ.Δ.) ως εξής: 

α) Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου που υπηρετούν στην έδρα του Υπηρεσιακού 
Συμβουλίου. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα υπό στοιχεία α' μέλη της προηγουμένης παραγρά¬ 
φου ορίζονται από το οικείο Διοικητικό Συμβούλιο, από 
υπαλλήλους που έχουν επιλεγεί, με τις διατάξεις του Ν. 
2190/1994 (ΦΕΚ 28/Α), για τρίτη φορά ως προϊστάμενοι 
διεύθυνσης ή αντίστοιχου επιπέδου οργανικής μονάδας. 
Αν δεν υπάρχουν ή δεν επαρκούν οι υπάλληλοι αυτοί, ορί¬ 
ζονται υπάλληλοι που έχουν τις τυπικές και ουσιαστικές 
προϋποθέσεις να κριθούν ως προϊστάμενοι διευθύνσεων 
σύμφωνα με τις διατάξεις των παραγράφων 3 και 6 του άρ¬ 
θρου 36 του Ν. 2190/1994, προτιμωμένων εκείνων που 
έχουν ασκήσει καθήκοντα προϊσταμένων διεύθυνσης. Τα 
τακτικά μέλη ορίζονται με απόφαση του Διοικητικού Συμ¬ 
βουλίου και τοποθετούνται ως προϊστάμενοι Διευθύν¬ 
σεων, σύμφωνα με τις οικείες οργανικές διατάξεις. 

3. Των ανωτέρω υπό στοιχείο α' της παρ. 1 τακτικών μελών 
ορίζονται ισάριθμοι αναπληρωτές μόνιμοι υπάλληλοι από αυ¬ 
τούς που υπάγονται στην αρμοδιότητα του Υπηρεσιακού Συμ¬ 
βουλίου και υπηρετούν στην έδρα του Υπηρεσιακού Συμβου¬ 
λίου και οι οποίοι έχουν τις προϋποθέσεις των παραγράφων 3 
και 6 του άρθρου 36 του Ν. 2190/1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη ίου Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου 6α συμμετέχει 
ως τακτικό μέλος ο αναπληρωτής του προεδρεύοντος. 

5. Οταν το Υπηρεσιακό Συμβούλιο κρίνει πειθαρχικές 

υποθέσεις ο Πρόεδρος αντικαθίσταται από Δικαστικό λει¬ 
τουργό ή σύμβουλο ή Πάρεδρο του Νομικού Συμβουλίου 
του Κράτους, σύμφωνα με τη διαδικασία που προβλέπεται 
οτις διατάξεις της παρ. Β1 του άρθρου 40 του Ν. 1884/ 
1990 (ΦΕΚ 81 Α'). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

7. Γραμματέας του Ειδικού Υπηρεσιακού Συμβουλίου 
ορίζεται από τον Πρόεδρο του Υπηρεσιακού Συμβουλίου, 
μόνιμος υπάλληλος της οικείας υπηρεσίας ή άλλης δημό¬ 
σιας υπηρεσίας ή ν.π.δ.δ. 

8. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, η 
θητεία των μελών του Υπηρεσιακού Συμβουλίου λήγει στις 
31.12.1994. 

9. Οι υποθέσεις που εκκρεμοϋν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεΐ απ’ 
αυτό, μέχρι τον ορισμό των μελών του νέου υπηρεσιακού 
συμβουλίου κρίνονται από το Υπηρεσιακό Συμβούλιο που 


συγκροτείται με την απόφαση αυτή, χωρίς ν' απαιτείται 
νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Ιανουαρίου 1995 

Ο Νομάρχης 
ΜΑΝΩΛΗΣ ΟΘΩΝΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο ΦΕΚ 48/30.1.1992 (τ. Β’) όπου δημοσιεύτηκε το 
από 13.1.1992 Προεδρικό Διάταγμα έγκρισης σύστασης 
του κοινωφελούς ιδρύματος με την επωνυμία «ΙΔΡΥΜΑ 
ΑΔΕΛΦΩΝ ΔΕΛΗΓΕΩΡΓΗ» και κύρωση του Οργανισμού 
αυτού, γίνεται η παρακάτω διόρθωση σφάλματος: 

Στον πέμπτο (5) στίχο της παρ. 1 α’ του άρθρου 3 - ΠΕ¬ 
ΡΙΟΥΣΙΑ - ΠΟΡΟΙ: αναγράφεται «Πανεπιστημιακής ή άλ¬ 
λης» αντί του ορθού «Πανεπιστημιακής ή άλλως». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




